ಇಜಿನ್‌ದ ಮರ

ಇಜಿನ್‌ದ ಮರತ ಚೆಕ್ಕೆ/ಕೆತ್ತೆ ಬುಕ್ಕೊ ಇರೆ ಕಜಿಪುಗು ಉಪಯೋಗ ಆಪುಂಡು. ಈ ಮರತ ಮೂಲ ಕೇರಳದ ಮಲಬಾರ್ ಬುಕ್ಕೊ ಶ್ರೀಲಂಕಾ..sacredearth.com/ethnobotany/plantprofiles/cinnamon.php

 ಬೇತೆ ಬೇತೆ ಪುದರುಲು 
 ವೈಜ್ಞಾನಿಕ ಪುದರ್ - ಸಿನ್ನಮೊಮಂ ಜೈಲಾನಿಕಮ್
 ಕನ್ನಡ        - ಸಾಂಬಾರಚೆಕ್ಕೆ, ಸಾಂಬಾರಪತ್ರೆ
 ಸಂಸ್ಕೃತ      - ತಮಾಲಪತ್ರ, ಗುಡತ್ವಕ್, ವರಂಗಂ
 ಹಿಂದಿ        - ದಾಲ್ಚಿನ್ನಿ
 ತಮಿಳು       - ಪಟ್ಟೆ, ಲವಂಗಪಟ್ಟೆ
 ತೆಲುಗು       - ಲವಂಗಪಟ್ಟೆ,ಚಕ್ಕ, ದಾಲ್ಚಿನ್ನಿ
 ಇಂಗ್ಲಿಸ್      - ಚೈನೀಸ್ ಕ್ಯಾಸಿಯ, ಸಿನ್ನಮೋನ್

 ಮರತ ಬುಳೆಚ್ಚಿಲ್ 
ಇಜಿನ್‌ದ ಮರ ಸಾಮಾನ್ಯವಾದ್ ೩೦-೪೦ ಫೀಟ್ ಎತ್ತರೊಗು ಬಳಪುಂಡು. ಈ ಮರತ ಲತ್ತ್ ಇರೆಕುಲು ಕೆಂಪಾದ್ ಕೊಡಿ ಕೆಂಪಾದ್ ಉಪ್ಪುಂಡು. ಇರೆ ಬುಳೆಯಿಲೆಕ್ಕ ಪಚ್ಚೆ ಬಣ್ಣೊ ಆಪುಂಡು. ಇಜಿನ್‌ದ ಇರೆಕುಲು ೫-೬ ಇಂಚಿದಾತ್ ಉದ್ದ ಉಪ್ಪುಂಡು. ಇರೆತ ಮಿತ್ತ್‌ಡ್ ಮುಖ್ಯವಾದ್ ಮೂಜಿ ಪತ್ರ ನರಂಬುಲು ತೋಜುಂಡು. ಇರೆತ ಮಿತ್ತ್‌ದ ಭಾಗ ನಯವಾದ್ ಇತ್ತ್‌ದ್ ಅಡಿಭಾಗ ದೊರಗ್ಗ್ ಉಪ್ಪುಂಡು. ಬುಳೆಯಿನ ಇರೆ ಎಡ್ಡೆ ಪರಿಮಳ ಉಪ್ಪುಂಡು. ಇಜಿನ್‌ದ ಕಾಯಿ ಸಾಮಾನ್ಯವಾದ್ ೧ ಇಂಚಿದಾತ್ ಉದ್ದ ಇತ್ತ್‌ದ್, ಪರ್ಂದಿ ಬುಕ್ಕೊ ಕಪ್ಪು-ಕೆಂಪು ಬಣ್ಣ ಆಪುಂಡು. ಈ ಮರತ ಚೆಕ್ಕೆಲ ಪರಿಮಳ ಇತ್ತ್‌ದ್ ಕಜಿಪುಗು ಬುಕ್ಕೊ ಮರ್ದ್‌ಗ್ ಉಪಯೋಗ ಆಪುಂಡು.

 ಮರ್ದ್‌ದ ಉಪಯೋಗ 
 ಇಜಿನ್‌ದ ಚೆಕ್ಕೆನ್ ಬೆಚ್ಚ ನೀರ್‌ಡ್ ಅರೆತ್‌ದ್ ಬೇನೆ ಇತ್ತ್‌ನಾಡೆ ಪೂಜಿಂಡ ಬೇನೆ ಬುಕ್ಕೊ ಬಾಪು ಕಡಿಮೆ ಆಪುಂಡು.
 ಇಜಿನ್‌ದ ಚೆಕ್ಕೆನ್ ಬಾಯಿಡ್ ಪಾಡ್‍ದ್ ಅಗಿಂಡ ಬಾಯಿದ ವಾಸನೆ ಕಡಿಮೆ ಆದ್ ಕೂಳಿ ಗಟ್ಟಿ ಆಪುಂಡು.
 ಇಜಿನ್‌ದ ಚೆಕ್ಕೆನ್ ಅಗಿದ್ ತಿಂದ್ಂಡ ವಾಂಕತೆ ಬುಕ್ಕೊ ಕಕ್ಕುನ ಕಡಿಮೆ ಆಪುಂಡು.
 ಇಜಿನ್‌ದ ಚೆಕ್ಕೆದ ಎಣ್ಣೆನ್ ನಿಜಿಕ್ಕ್ ಪೂಜಿಂಡ ಕೂಳಿ ಬೇನೆ ಕಡಿಮೆ ಆಪುಂಡು.
 ಇಜಿನ್‌ದ ಚೆಕ್ಕೆನ್ ಮರ್ದ್‌ದ ರೂಪೊಡು ತಿಂದ್ಂಡ ಅಜೀರ್ಣ, ಜ್ವರ, ಮೂಲವ್ಯಾಧಿ, ಉರಿಮೂತ್ರ, ಬಂಜಿಬೇನೆ ಮಾತ ಕಡಿಮೆ ಆಪುಂಡು.
 ಪೊಂಜೊಲೆನ ಪಿದಯಿ ಆಪಿನ ಪೊರ್ತು ಇಜಿನ್‌ದ ಚೆಕ್ಕೆನ್ ತಿಂದ್ಂಡ ಋತುಸ್ರಾವ ಸರಿಯಾದ್ ಆಪುಂಡು.

 ಉಲ್ಲೇಕೊಲು 

ವರ್ಗೊ:ಮರೊಕುಲ್